EkBass/fiwiki-20250220-pages-articles huggingface dataset:
Punakot

Punakot (Bartsia) on näivekasvien (Orobanchaceae) heimoon kuuluva kasvisuku. Sukuun kuuluu ainakin 50 lajia. Niiden lisäksi sukuun on kuvattu useita muitakin lajeja, mutta näiden taksonominen asema on toistaiseksi epäselvä. Punakot ovat monivuotisia ruohovartisia kasveja, jotka elävät puoliloisina. Ne ovat kasvutavaltaan pystyjä ja niiden varret ovat haarattomia. Lehdet sijaitsevat vastakkain ja ovat ruodittomia, soikeanpuikeita sekä sahalaitaisia. Kukat sijaitsevat lyhyessä tähkämäisessä kukinnossa varren latvassa, joka on usein yksipuoleinen. Tukilehdet ovat ruskeanvioletteja. Verhiöt ovat neliliuskaisia, ja teriöt ovat ruskeanvioletteja. Heteitä on neljä kappaletta. Hedelmä on munanmuotoinen kota. Suurin osa punakkolajeista kasvaa Etelä-Amerikassa Andien vuoristossa. Suomessa ja Ruotsissa esiintyy vain yksi punakkolaji: pohjanpunakko eli punakko (Bartsia alpina). Punakkojen (Bartsia) suvun tieteellinen nimi viittaa 1700-luvulla eläneeseen saksalaiseen lääkäriin Johannes Bartschiin. == Lajeja == * Bartsia adenophylla * Bartsia alba * Bartsia alpina – pohjanpunakko eli punakko * Bartsia australis * Bartsia crenata * Bartsia flava * Bartsia glandulifera * Bartsia pauciflora * Bartsia pyricarpa * Bartsia ramosa * Bartsia remota * Bartsia rigida * Bartsia sericea * Bartsia serrata * Bartsia strigosa * Bartsia tenuis * Bartsia tricolor * Bartsia trixago eli Bellardia trixago – kirjobellardia == Lähteet == == Aiheesta muualla == * Finto: Kassu – Kasvien suomenkieliset nimet: Bartsia * Suomen Lajitietokeskus: Punakot – Bartsia Luokka:Näivekasvit
Jenni Puputti

Jenni Maria Puputti (s. 28. kesäkuuta 1986) on suomalainen uransa päättänyt painonnostaja, joka nykyään toimii valmentajana. Hän edusti urheilu-urallaan Tampereen Pyrintöä. Puputti sijoittui painonnoston Euroopan- mestaruuskilpailuissa kuudenneksi vuonna 2018 sarjassa 58 kiloa. Kyseiset kisat olivat Puputin kuudennet EM-kilpailut. Sen lisäksi hän voitti painonnostourallaan seitsemän suomenmestaruutta (2007, 2012, 2013, 2014, 2015, 2016 ja 2018) samassa sarjassa. Nykyään Puputti toimii Varalan urheiluopistolla fysiikkavalmentajana ja vastaa muun muassa Elina Gustafssonin ja Mira Potkosen voimavalmennuksesta. Tämän lisäksi hän toimii Tapparan ja Tampereen Pyrinnön koripallojoukkueen voima- ja fysiikkavalmentajana. Painonnostossa hän toimii muutaman urheilijan henkilökohtaisena valmentajana ja maajoukkuenaisten mentorina. Puputti harrasti nuorempana myös keihäänheittoa edustaen Nokian Urheilijoita. Hän sai useita SM-mitaleja ikäkausisarjoissa. Kalevan kisoissa hän sijoittui parhaimmillaan 12:nneksi vuosina 2005 ja 2008. Lisäksi hän edusti Suomea 22-vuotiaiden maaotteluissa vuosina 2006 ja 2008. == Lähteet == Luokka:Suomalaiset painonnostajat Luokka:Suomalaiset urheiluvalmentajat Luokka:Vuonna 1986 syntyneet Luokka:Elävät henkilöt
Maasdam

Maasdam on kylä ja entinen kunta Etelä-Hollannin provinssissa Alankomaissa. Se oli kunta vuoteen 1984 asti, jolloin se sulautui Puttershoekin, Mijnsheerenlandin, Westmaasin ja Heinenoordin kylien kanssa uudeksi Binnenmaasin kunnaksi. Kylän väkiluku on 585. == Kuuluisia kaupungissa syntyneitä == * Kees Verkerk (s. 1942), olympiakultaa voittanut pikaluistelija == Lähteet == Luokka:Alankomaiden kaupungit
Suomalainen nainen ja mies

Suomalainen nainen ja mies – Asema ja muuttuvat roolit on Elina Haavio- Mannilan vuonna 1968 julkaisema sosiologinen tutkimus naisten ja miesten yhteiskunnallisesta asemasta Suomessa. Se oli aikanaan Suomen ensimmäinen järjestelmällinen tutkimus tästä aiheesta ja on edelleen Haavio-Mannilan arvostetuin teos. Kirjan on kustantanut WSOY.Joel Kuortti & Jukka-Pekka Pietiäinen: 100 merkittävää suomalaista tietokirjaa – Abckiriasta Mustaan orkideaan, s. 99–100. Paasilinna, Helsinki 2014. Suomalaisen naisen ja miehen lähtökohtana on saksalaisen Johan Galtungin teoria sosiaalisista arvojärjestelmistä. Teoksessa käydään läpi suomalaisen yhteiskunnan eri osa- alueita ja instituutioita sukupuolinäkökulmasta. Haavio-Mannila osoittaa erilaisia epätasapainoisuuksia ja ristiriitaisuuksia sukupuolten asemassa. Tarkastelun kohteina ovat muun muassa sukupuolten oikeudellinen, taloudellinen, poliittinen ja sosiaalinen asema, naisten ja miesten osuus järjestötoiminnassa sekä sukupuoliroolien ja niitä koskevien asenteiden muuttuminen. Teosta on kutsuttu suomalaisen naistutkimuksen pioneerityöksi. Kun Suomalainen Tiedeakatemia valitsi Haavio-Mannilan kunniajäsenekseen vuonna 2012, pääperusteena mainittiin Suomalainen nainen ja mies. ==Lähteet== Luokka:Kirjat sosiologiasta Luokka:Suomalaiset tietokirjat Luokka:Sukupuolentutkimus Luokka:Vuoden 1968 kirjat
Kirjosammakko

Kirjosammakko (Discoglossus pictus) on levykielisammakoiden heimoon kuuluva sammakko. Carl Adolf Otth kuvasi lajin ensimmäisenä vuonna 1837. == Levinneisyys == Laji on peräisin Marokosta. Kirjosammakon uhanalaisuusluokitus on Kansainvälisen luonnonsuojeluliiton mukaan elinvoimainen. == Lähteet == == Aiheesta muualla == *Laji.fi: Discoglossus pictus *ITIS: Discoglossus pictus Luokka:Sammakkoeläimet Luokka:Elinvoimaiset lajit
З́

З́ on kyrillinen kirjain. Se on muodostettu kyrillisestä kirjaimesta З, johon on lisätty perään akuutti tarke. Kirjain on käytössä montenegron kielessä. Se vastaa latinalaista kirjainta Ź. I
Afrikansilli

Afrikansilli (Ethmalosa fimbriata) on kupusillien heimoon kuuluva länsiafrikkalainen kalalaji. == Ulkonäkö ja koko == Afrikansillin kyljessä on lähellä kiduksia musta täplä. Kala on yleensä noin 25 senttimetrin mittainen, suurimmillaan 46-senttinen. == Levinneisyys ja elinympäristö == Afrikansilliä esiintyy rannikkovesissä Afrikan länsirannikolla Länsi-Saharasta Angolaan. Sitä tavataan myös jokisuiden murtovedessä ja itse joissakin pitkälle ylävirtaan. Afrikansilli on matalan veden kala ja elää yleensä alle 50 metrin syvyydessä. Se lisääntyy 3,5-38 promillen suolapitoisuudessa. Ravintona on kasviplankton. == Kalastus ja käyttö == Afrikansilli on tärkeä talouskala, jonka vuotuinen kokonaissaalis on 100,000 tonnin luokkaa. Sitä kalastetaan erityisesti Senegalissa, Sierra Leonessa, Norsunluurannikolla, Nigeriassa ja Kamerunissa. == Lähteet == Luokka:Kupusillit
Litteäsillit

Litteäsillit (Pristigasteridae) on sillikalojen lahkoon kuuluva kalaheimo. Heimoon kuuluu FishBasen mukaan 9 sukua ja 38 lajia. Litteäsillit elävät meri-, murto- ja makeassa vedessä. == Alaheimot ja suvut == * Alaheimo Pelloninae ** Chirocentrodon ** Ilisha ** Neoopisthopterus ** Pellona ** Pliosteostoma * Alaheimo Pristigasterinae ** Odontognathus ** Opisthopterus ** Pristigaster ** Raconda == Lähteet == Luokka:Sillikalat
Kuhat

Kuhat (Sander, aiemmin Stizostedion) on ahventen heimoon kuuluva kalasuku. Suvun kuvasi ensimmäisenä saksalainen luonnontieteilijä Lorenz Oken vuonna 1817. == Lajit == Kuhien sukuun kuuluu FishBasen mukaan seuraavat 5 lajia: * Sander vitreus (Mitchill, 1818) – Valkosilmäkuha * Sander lucioperca (Linnaeus, 1758) – Kuha * Sander canadensis (Griffith & Smith, 1834) – Hietakuha * Sander marinus (Cuvier, 1828) \- Suistokuha * Sander volgensis (Gmelin, 1789) \- Idänkuha == Lähteet == Luokka:Ahvenet
Sander

Sander voi tarkoittaa seuraavia: * kuhat, latinaksi Sander, ahventen heimoon kuuluva kalasuku * Sander, taajama Sør-Odalin kunnassa Norjassa ==Etunimenä== * Sander Boschker (s. 1970), alankomaalainen jalkapalloilija * Sander van Doorn (oik. Sander Ketelaars, s. 1979), alankomaalainen DJ * Sander Vold Engebråten (s. 2002), norjalainen jääkiekkoilija * Sander Gulien (s. 1974), alankomaalainen sarjakuvapiirtäjä * Sander Kaasjager (”Vo0”, s. 1985), alankomaalainen videopelipelaaja * Sander Levin (s. 1931), yhdysvaltalainen poliitikko * Sander Puri (s. 1988), virolainen jalkapalloilija * Sander Schwartz (s. 1954), yhdysvaltalainen televisioanimaatioiden tuottaja * Sander Skotheim (s. 2002), norjalainen kymmenottelija * Sander Svendsen (s. 1997), norjalainen jalkapalloilija * Sander Westerveld (s. 1974), alankomaalainen jalkapalloilija * Frode Sander Øien (Samuel Bjørk, s. 1969), norjalainen kirjailija, laulaja ja lauluntekijä * Siim-Sander Vene (s. 1990), virolainen koripalloilija ==Sukunimenä== * Andreas Sander (s. 1989), saksalainen alppihiihtäjä * Helge Sander (s. 1950), tanskalainen poliitikko * Maria Sander (o.s. Domagala, 1924–1999), saksalainen pikajuoksija * Mart Sander (s. 1967), virolainen muusikko, ohjaaja, kirjailija ja televisiojuontaja * Otto Sander (1941–2013), saksalainen näyttelijä * Taylor Sander (s. 1992), yhdysvaltalainen lentopalloilija. Luokka:Luettelot henkilöistä sukunimen mukaan
Sömnö

Sömnö on Heikki Kännön vuonna 2018 ilmestynyt romaani, jonka kustansi Sammakko. Kännö voitti teoksella Runeberg-palkinnon 2019. Kirjassa on 550 sivua. == Lähteet == * === Viitteet === == Aiheesta muualla == * Luokka:Suomalaiset romaanit Luokka:Vuoden 2018 kirjat
Harjukset

Harjukset (Thymallinae) on yksi lohien heimon (Salmonidae) kolmesta alaheimosta. Siihen kuuluu vain yksi suku, harjukset (Thymallus). Harjukset ovat Euraasian ja Pohjois-Amerikan pohjoisosien viileiden vesien kaloja. Ne tarvitsevat runsashappista vettä ja lisääntyvät useimmin virtaavissa vesissä. Harjuslajeja on toista kymmentä, mutta lajien rajaus ja tarkka lukumäärä ovat vielä tutkimuksen kohteena. Harjus (Thymallus thymallus) on Pohjois- ja Keski- Euroopassa laajalle levinnyt laji, pohjanharjus (Thymallus arcticus) puolestaan elää Euraasian Jäämereen laskevissa vesissä ja Pohjois-Amerikassa. Muut lajit esiintyvät pääasiassa Itä-Siperiassa, usein yksittäisissä vesistöissä. FishBase käsittelee seuraavat 14 lajia (2023): * Thymallus arcticus (Pallas, 1776) \- pohjanharjus * Thymallus baicalensis Dybowski, 1874 * Thymallus brevipinnis Svetovidov, 1931 * Thymallus brevirostris Kessler, 1879 * Thymallus burejensis Antonov, 2004 * Thymallus flavomaculatus Knizhin, Antonov & Weiss, 2006 * Thymallus grubii Dybowski, 1869 *Thymallus mertensii Valenciennes, 1848 * Thymallus nigrescens Dorogostaisky, 1923 * Thymallus pallasii Valenciennes, 1848 * Thymallus svetovidovi Knizhin & Weiss, 2009 * Thymallus thymallus (Linnaeus, 1758) \- harjus * Thymallus tugarinae Knizhin, Antonov, Safronov & Weiss, 2007 * Thymallus yaluensis T. Mori, 1928 == Lähteet == Luokka:Lohikalat
Kääpiökaskelotti

Kääpiökaskelotti (Kogia breviceps) on kaskelottien heimoon kuuluva valaslaji. == Levinneisyys == Kääpiökaskelotti on levinnyt maailmanlaajuisesti trooppisiin valtameriin. Lajin uhanalaisuusluokitus on Kansainvälisen luonnonsuojeluliiton mukaan elinvoimainen. == Lähteet == Luokka:Kaskelotit
Cheick Oumar Sissoko

Cheick Oumar Sissoko (s. 1945 San, Mali) on malilainen elokuvaohjaaja ja poliitikko, joka on toiminut myös Malin kulttuuriministerinä. Hän opiskeli ensin Pariisin yliopistossa ja valmistui pääaineinaan Afrikan historia ja sosiologia. Sitten hän opiskeli elokuvaa Ecole Nationale Louis Lumièressä. Tämän jälkeen hän palasi Maliin ja työskenteli elokuvantekijänä kansallisen elokuvatuotannon parissa (Centre National de Productions Cinématogaphiques, CNPC). Hän ohjasi siellä elokuvat Sécheresse ja Exode Rural. Hän on perustanut yhdessä toisten malilaisten kanssa yhteisöllisen Kora Films -elokuvatuotantoyrityksen. Hänen tunnetuimmista elokuvistaan Guimba (1995) voitti FESPACO:n pääpalkinnon (kultainen Yennengan ori) ja Locarnon elokuvajuhlien tuomariston palkinnon (1996). Raamatun luomiskertomusta sivuava, Jean-Louis Sagot-Durvaurouxin käsikirjoitukseen pohjautuva La Genèse (1999) valittiin kilpailemaan Cannesin Un Certain Regard -palkinnosta. Sissoko sai Prinssi Clausin palkinnon (1999). ==Filmografia== * L’École Malienne (1982) * Les Audiotheques Rurales (1983) * Sécheresse et exode rural (1984) * Nyamanton, la leçon des ordures (1986) * Finzan (1989) * Etre jeune à Bamako (1992) * L'Afrique bouge (1992) * Problématique de la malnutrition (1993) * Guimba, un tyrant, une époque (; 1995) * Hopes on the Horizon (tv-dokumentti yhdessä Ernest Abbeyquayen kanssa, 1998) * La Genèse (1999) * Bàttu (2000) * Scenarios from the Sahel (lyhytelokuva yhdessä Fanta Régina Nacron ja Idrissa Ouedraogon kanssa, 2001) ==Lähteet== ==Aiheesta muualla== *Guimba the tyrant - Bambara - English subtitles; kesto 1 h 33 min) (youtube.com) *Cheick Oumar Sissoko by Manon Slome (Interview 1.7.1996) (bombmagazine.org) Luokka:Malilaiset elokuvaohjaajat Luokka:Malilaiset poliitikot Luokka:Kulttuuriministerit Luokka:Vuonna 1945 syntyneet Luokka:Elävät henkilöt
Alestit

Alestit (Alestidae, aiemmin Alestiidae) on tetrakaloihin kuuluva heimo. Heimoon kuuluu FishBasen mukaan 19 sukua ja 119 lajia. Tyson Roberts kuvasi heimon ensimmäisenä vuonna 1969. == Lähteet == Luokka:Tetrakalat
23 Canum Venaticorum

23 Canum Venaticorum on Ajokoirien tähdistössä sijaitseva oranssinvärinen jättiläistähti. Sen magnitudi on +5.6, joten sen voi nähdä paljaalla silmällä. Luokka:Ajokoirien tähdistö
Piikkiperhosrausku

Piikkiperhosrausku (Gymnura altavela) on perhosrauskujen heimoon kuuluva rustokalalaji. Lajin kuvasi Carl von Linné vuonna 1758. == Ulkonäkö ja koko == Piikkiperhosrausku kasvaa yleensä noin kahden, joskus jopa neljän metrin mittaiseksi. == Levinneisyys ja elinympäristö == Lajia tavataan Afrikasta, Aasiasta, Euroopasta ja Pohjois-Amerikasta. Perhospiikkirauskun uhanalaisuusluokitus on Kansainvälisen luonnonsuojeluliiton mukaan erittäin uhanalainen. == Lähteet == Luokka:Rauskut Luokka:Uhanalaiset kalat
Strasbourgin tanssimania

Strasbourgin tanssimania oli Strasbourgissa vuonna 1518 tapahtunut ilmiö, jossa sadat ihmiset pakonomaisesti tanssivat itsensä uuvuksiin useiden viikkojen ajan. 14\. heinäkuuta huomattiin strasbourgilaisen naisen tanssivan kadulla. Hän nukkui öisin ja jatkoi taas aamulla. Pian useat ihmiset alkoivat tanssia ja elokuussa jo sadat ihmiset tanssivat pakonomaisesti kaupungin kaduilla. Papisto sanoi ihmisten olevan Pyhän Vituksen kiroamia ja lääkärit puolestaan epäilivät tanssijoiden kärsivän veren ylikuumenemisesta. Kaupunki päätti ohjata tanssijat heille osoitettuihin tanssipaikkoihin ja järjesti heille soittajia. Ratkaisu oli katastrofi, joka pahensi tilannetta. Tanssimania vaivasi yli 400 ihmistä, jotka tulivat yhteiskunnan alimmista luokista. Enemmistö tanssijoista oli naisia. Tanssijat uupuivat ja monet kuolivat. Aikalaiskirjoitusten arviot jopa 15 päivittäisestä kuolonuhrista lienevät kuitenkin liioiteltuja. Syyskuussa kaupungin johto päätti kieltää julkisen tanssimisen ja tanssia jatkaneet lähetettiin Saverneen rukoilemaan anteeksiantoa Pyhän Vituksen pyhättöön. Pian epidemia päättyi. Psyykkinen epidemia muutettiin uskonnolliseksi rituaaliksi. Myös muita tapauksia keskiajalta on dokumentoitu. Vuosien 1374, 1463 ja 1518 tapahtumien perusteella tiedetään, että tanssimisen luultiin olevan sekä aiheuttaja että sen parannus. Mahdolliseksi syyksi on sanottu stressin aiheuttama psykoosi. ==Lähteet== == Aiheesta muualla == * Luokka:Keskiaika Luokka:1518 Luokka:Joukkohysteria Luokka:Strasbourgin historia Luokka:Ranskan historia
Gornjak-UGMK Verhnjaja Pyšma

Gornjak Utšaly () on venäläinen jääkiekkoseura, joka on kotoisin Verhnjaja Pyšmasta, Sverdlovskin alueelta. Seura pelaa Venäjän toisella sarjatasolla VHL:ssä. Seura tekee yhteistyötä KHL:ssä pelaavan Avtomobilist Jekaterinburgin kanssa. Gornjak perustetiin Utšalyssa, Baskortostanin tasavallassa vuonna 2012 ja joukkue liittyi kaudella 2013–2014 kansalliseen MHL-B-juniorisarjaan. Gornjak voitti sarjan mestaruuden 2016 ja 2017, minkä jälkeen seura liittyi aikuisten VHL-sarjaan. Vuonna 2021 joukkue siirrettiin lähemmäksi KHL- yhteistyöseuraa Avtomobilistia Verhnjaja Pyšman kaupunkiin. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 36 Vladislav Okoriak L 2024 Samara, Venäjä 93 Pavel Romaškin L 2026 Kaliningrad, Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 5 Valeri Sitnikov L 2026 Asbest, Venäjä 26 Nikita Išimnikov R 2025 Snežinsk, Venäjä 72 Jaroslav Trofimov L 2025 Tobolsk, Venäjä 73 Arman Iritsian R 2025 Moskova, Venäjä 75 Daniil L. Zaitsev L 2025 85 Juri Žuravljov L 2026 Kurgan, Venäjä 92 Daniil Valitov R 2025 Perm, Venäjä Mihail Bolšakov L 2026 Jekaterinburg, Venäjä Ignat Holkin L 2025 Rostov-na-Donu, Venäjä Daniil Karpovitš L 2025 Minsk, Valko-Venäjä Nikita Nekrasov L 2026 Volgograd, Venäjä Artjom Zubarev L 2025 Almetjevsk, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 47 Stepan Grimzin L H 2024 Nižnevartovsk, Venäjä 56 Ilja Ovtšinnikov L KH 2024 Tšaikovski, Venäjä 63 Aleksandr Fomintsev R H 2023 Verhnjaja Pyšma, Venäjä 70 Jegor Aleksejev L KH 2026 Toljatti, Venäjä 76 Artjom Kaštanov L KH 2026 Rež, Venäjä 87 Ilja Loza L H 2025 Tšeljabinsk, Venäjä Stepan Borisov L H 2026 Pietari, Venäjä Aleksandr Gordin L OLH / KH 2025 Pietari, Venäjä Andrei Grišakov R VLH 2024 Tšeljabinsk, Venäjä Konstantin Hremkin L KH 2026 Tšerepovets, Venäjä Nikita Luhovskoi R KH 2026 Serpuhov, Venäjä Maksim Mahrin L KH 2025 Vladimir Maškov R H 2025 Berdsk, Venäjä Nikita Miller L H 2026 Moskova, Venäjä Danil Mylnikov L H 2025 Sysert, Venäjä Vladislav Razdjakonov L H 2026 Jekaterinburg, Venäjä Kirill Vahiltšuk R H 2026 Maksim Voitovitš L H 2026 Homel, Valko-Venäjä Oleg Zaitsev L KH 2025 Moskova, Venäjä === Joukkueenjohto === * Päävalmentaja: Aleksei Aleksejev * Apuvalmentaja: Georgi Mišarin * Apuvalmentaja: Boris Timofejev * Maalivahtivalmentaja: Rustem Ganejev * Toimitusjohtaja: Airat Nurgalijev Lähde: EliteProspectshttps://www.eliteprospects.com/team/15960/gornyak-ugmk Viitattu 18.1.2022. == Lähteet == Luokka:Venäläiset VHL-seurat
Futsalin Euroopan-mestaruuskilpailut 2018

Futsalin Euroopan-mestaruuskilpailut 2018 olivat 11. UEFA:n järjestämät futsalin Euroopan-mestaruuskilpailut. Ne pelattiin Sloveniassa 30. tammikuuta – 10. helmikuuta 2018. Euroopan mestaruuden voitti Portugali, joka kukisti finaalissa jatkoajalla hallitsevan mestarin Espanjan 3-2. Turnauksen parhaaksi pelaajaksi valittiin Portugalin Ricardinho. Turnaus jää historiaan viimeisenä 12 joukkueen turnauksena ja viimeisenä kahden vuoden välein pidettävänä turnauksena. Seuraavat Euroopan-mestaruuskilpailut toteutetaan 16 joukkueen turnauksena ja vasta vuonna 2022 eli neljä vuotta myöhemmin. Tulevaa kisaisäntää ei ole vielä valittu. Turnauksen kisakaupunkina toimi Ljubljana ja kaikki ottelut pelattiin Arena Stokizella. == Otteluohjelma == Kisoissa pelattiin kolmen joukkueen alkulohkot ja seuraavaksi pudotuspelit. Turnaukseen osallistui yhteensä 12 maata, ja turnauksessa pelattiin yhteensä 20 ottelua; kaksi ottelua jokaisena pelipäivänä. Alkulohkojen ottelut A-lohko 30.1.2018 Slovenia 2 - 2 Serbia 1.2.2018 Serbia 1- 1 Italia 3.2.2018 Italia 1 - 2 Slovenia B-lohko 30.1.2018 Venäjä 1 - 1 Puola 1.2.2018 Puola 1- 5 Kazakstan 3.2.2018 Kazakstan 1 - 1 Venäjä C-lohko 31.1.2018 Portugali 4 - 1 Romania 2.2.2018 Romania 2 - 3 Ukraina 4.2.2018 Ukraina 3 - 5 Portugali D-lohko 31.1.2018 Espanja 4 - 4 Ranska 2.2.2018 Ranska 3 - 5 Azerbaidžan 4.2.2018 Azerbaidžan 0 - 1 Espanja Puolivälierät Välierät 5.2.2018 Slovenia 0 - 2 Venäjä 8.2.2018 Venäjä 2 - 3 Portugali 6.2.2018 Portugali 8 - 1 Azerbaidžan 5.2.2018 Serbia 1 - 3 Kazakstan Kazakstan 5 - 5 (rp 1-3) Espanja (rp) 6.2.2018 Ukraina 0 - 1 Espanja Pronssiottelu 10.2.2018 Venäjä 1 - 0 Kazakstan Eder Lima 29' Finaali 10.2.2018 Portugali 3 - 2 (j.a.) Espanja Ricardinho 1' Bruno Coelho 39', 50'(p) Tolra 19' Lin 32' == Tilastoja == Turnauksen parhaaksi pelaajaksi valittiin Portugalin Ricardinho. Parhaaseen tähdistökentälliseen valittiin seuraavat pelaajat: Turnauksen tähdistökentällinen Pelaaja Pelipaikka Seura Venäjä Georgi Zamtaradze Maalivahti Dinamo Moskova Kazakstan Douglas Junior Pohjapelaaja AFC Kairat Espanja Pola Laitapelaaja Inter Movistar Portugal Ricardinho Laitapelaaja Inter Movistar Kazakstan Taynan Hyökkääjä AFC Kairat Parhaat maalintekijät Pelaaja Maalit 1\. Ricardinho 7 2\. Bruno Coelho 6 3\. Eder Lima 5 == Merkkipaaluja == * Ricardinhosta (POR) tuli turnauksen aikana Euroopan mestaruus-kisojen kautta aikain paras maalintekijä (22 maalia). Eder Lima on samalla listalla kolmantena 17 maalilla. * Portugalista tuli historian toinen maa, joka on samaan aikaan hallitseva Euroopan Mestari futsalissa ja jalkapallossa. Ainoa toinen tähän saavutukseen yltänyt maa on Espanja (2008-2014 ja 2016). * Espanja saavutti ensimmäisenä maana 50 lopputurnaus ottelun ja 200 maalin rajapyykit. == Lähteet == Luokka:Futsalin Euroopan- mestaruuskilpailut Luokka:Vuoden 2018 urheilu Luokka:Slovenian urheilutapahtumat Luokka:Ljubljanan urheilu
Nykäsen Matti (kappale)

Nykäsen Matti on huumoriyhtye Sleepy Sleepersin kappale vuonna 1988 ilmestyneeltä albumilta Turakaisten paratiisi. Kappale perustuu Miljoonasateen kappaleseen ”Lapsuuden sankarille”, jonka on säveltänyt Heikki Salo. Sanat on muutettu kertomaan tuolloin uransa huipulla olleesta mäkihyppääjä Matti Nykäsestä. Timo Kotipelto (2006) ja Matti Nykänen (2008) ovat myöhemmin levyttäneet kappaleesta omat versionsa. == Sleepy Sleepersin versio == Sleepy Sleepersin versio äänitettiin ja julkaistiin vuonna 1988. Kappaleen sovitti yhtye itse ja sanoittivat Mato Valtonen ja Sakke Järvenpää salanimillä M. Helminen ja S. Helminen. Kappale julkaistiin ”Olympia levy” -nimisenä 7" vinyylisinglenä, jonka b-puolella on Kari Väänäsen säveltämäksi, sanoittamaksi ja sovittamaksi merkitty ”Pummilla Galgariin”. ”Nykäsen Matti” nousi Suomessa listoille helmikuussa 1988. Se ylsi singlelistan kärkeen ja jukebox-listalla seitsemänneksi. == Timo Kotipellon versio == Stratovariuksen laulaja Timo Kotipelto esittää ”Lennä, Nykäsen Matti” -kappaleen Nykäsestä kertovassa vuoden 2006 elokuvassa Matti. == Matti Nykäsen versio == Vuonna 1992 mäkihypystä laulu-uralle siirtynyt Matti Nykänen levytti itsestään kertovasta kappaleesta oman versionsa 2008. == Lähteet == Luokka:Matti Nykänen Luokka:Sleepy Sleepers Luokka:Vuoden 1988 kappaleet
Jurvan kirkonkylä

Jurvan kirkonkylä on taajama, joka oli entisen Jurvan kunnan hallinnollinen keskus. Kuntaliitoksen jälkeen se on ollut osa Kurikkaa. Vuoden 2022 lopussa taajamassa oli 1 714 asukasta. Taajaman pinta-ala oli 9,04 neliökilometriä, joten väestötiheys oli 189,6 asukasta neliökilometrillä. ==Lähteet== Luokka:Suomen entiset kuntakeskukset Luokka:Jurvan kylät Luokka:Suomen kirkonkylät Luokka:Etelä-Pohjanmaan maakunnan taajamat
Ecuadorin keskusyliopisto

Ecuadorin keskusyliopisto (Universidad Central del Ecuador, UCE) on Ecuadorissa toimiva korkeakoulu. Sillä on kaksi kampusta Quitossa, toinen kaupungin etelä- ja toinen koillispuolella, sekä sivutoimipisteet Santo Domingo de los Tsáchilasin provinssin pääkaupungissa Santo Domingossa ja Galápagossaarilla. Yliopiston edeltäjä perustettiin vuonna 1622 nimellä Real y Pontificia Universidad de San Gregorio Magno. Nykyisellä nimellään se on toiminut vuodesta 1826. File:Universidad Central del Ecuador - Entrada norte (8471769970).jpg|Yliopiston kampusalueen pohjoinen sisäänkäynti. File:Universidad Central del Ecuador. Quito 02.jpg|Oikeus-, valtio- ja yhteiskuntatieteiden tiedekunta. File:Universidad Central del Ecuador. Quito 08.jpg|Ecuadorin keskusyliopiston rakennuksia. File:LA FACULTAD DE MEDICINA UNO DE LOS PILARES DE LA UNIVERSIDAD CENTRAL DEL ECUADOR (16570409321).jpg|Lääketieteellisen tiedekunnan rakennuksia. FACULTAD DE CIENCIAS ADMINISTRATIVAS.JPG|Hallintotieteden tiedekunta. == Lähteet == == Aiheesta muualla == Luokka:Ecuadorin yliopistot ja korkeakoulut
Jalasjärven kirkonkylä

Jalasjärven kirkonkylä on taajama, joka oli entisen Jalasjärven kunnan hallinnollinen keskus. Kuntaliitoksen jälkeen se on ollut osa Kurikkaa. Vuoden 2022 lopussa taajamassa oli 3 147 asukasta. Taajaman pinta-ala oli 10,25 neliökilometriä, joten väestötiheys oli 307,0 asukasta neliökilometrillä. ==Lähteet== Luokka:Suomen entiset kuntakeskukset Luokka:Jalasjärven kylät Luokka:Suomen kirkonkylät Luokka:Etelä-Pohjanmaan maakunnan taajamat
Sékou Traoré

Sékou Traoré (s. Bobo-Dioulasso, Burkina Faso) on burkinalainen elokuvaohjaaja, tuottaja ja elokuva-alan monitoimija. Hänen tunnetumpiin ohjauksiinsa kuuluu L'Oeil du Cyclone (), joka Afrikan elokuva-akatemia (AMAA) palkitsi vuoden 2016 parhaana elokuvana. Traoré opiskeli elokuva-alaa Ouagadougoun yliopistossa ja Pariisissa (Conservatoire libre du Cinéma français). Hän perusti yhdessä kahden opiskelutoverinsa ja kolmen muun tuttavansa kanssa vuonna 1992 Sahelis Productions -tuotantoyhtiön. Hän on osallistunut tuotantopäällikkönä esimerkiksi Abderrahmane Sissakon ohjaamaan Timbuktu -elokuvaan (vuoden 2015 parhaan elokuvan AMAA-voittaja) ja vuonna 2010 valmistuneeseen Mahamat-Saleh Harounin ohjaamaan elokuvaan Un homme qui crie (2010), joka voitti Cannesissa tuomariston palkinnon. == Lähteet == == Aiheesta muualla == * Sékou Traoré (unifrance.org) Luokka:Burkinalaiset elokuvaohjaajat Luokka:Elokuvatuottajat Luokka:Vuonna 1962 syntyneet Luokka:Elävät henkilöt
Varina Davis

Varina Anne Banks Howell Davis (7. toukokuuta 1826 Natchez, Mississippi – 16. lokakuuta 1906 New York City, New York) oli Amerikan konfederaation ainoa ensimmäinen nainen ja presidentti Jefferson Davisin pitkäaikainen toinen vaimo. Yhdysvaltain sisällissodan aikana hän asui puolisonsa kanssa Konfederaation pääkaupunki Richmondissa. Varina Davis syntyi ja kasvoi etelävaltioissa. Nuoruutensa aikana hän opiskeli Philadelphiassa. Davisilla oli sukulaisia myös pohjoisessa. Hän kannatti Konfederaation kantaa orjuudesta ja osavaltioiden oikeuksista, mutta omasi ristiriitaisia näkemyksiä sodasta. Sisällissodan jälkeen Davisista tuli kirjailija. Hän auttoi puolisoaan kirjoittamaan muistelmansa loppuun. Leskeydyttyään 1889 Davis muutti New Yorkiin nuorimman tyttärensä Winnien kanssa työskennelläkseen kirjoittamisen parissa. Joseph Pulitzer pyysi Davisia kirjoittamaan kolumneja New York Worldiin. Vanhemmalla iällä Davis yritti parantaa pohjois- ja etelävaltiolaisten välejä. Hän ystävystyi myös Julia Dent Grantin kanssa. ==Lähteet== == Aiheesta muualla == Luokka:Valtionpäämiesten puolisot Luokka:Yhdysvaltalaiset kirjailijat Luokka:Vuonna 1826 syntyneet Luokka:Vuonna 1906 kuolleet
Kiinaviinin uhri

Kiinaviinin uhri () on vuonna 1911 valmistunut ranskalainen mykkäelokuva. Sitä on pidetty yhtenä Max Linderin parhaista komedioista. ==Juoni== Lääkäri määrää sairauden heikentämälle Maxille lasillisen kiinaviiniä joka ilta. Sisäkkö ostaa tavattoman suuren viinilasin, johon mahtuu kokonainen pullollinen. Max tyhjentää lasin ja lähtee ulos. Kaupungilla humalainen Max törmäilee poliisipäällikköön, ministeriin ja kenraaliin, jotka haastavat hänet kaksintaisteluun ja ojentavat käyntikorttinsa. Kadulla poliisit pysäyttävät Maxin ja kantavat hänet vuorotellen käyntikorteissa mainittuihin osoitteisiin. Lopulta Max heitetään jälleen ulos ja kaikki kolme poliisia yhyttävät hänet samaan aikaan. ==Näyttelijät== ==Tuotanto ja vastaanotto== Kiinaviinin uhri liittyy teemaltaan Linderin sairauteen ja syksyllä 1911 julkaistuun ”toipilaskuvaan” Max paranemaan päin. Tauon jälkeen näyttelijän työtahti oli hidastunut, mutta hänen komiikkansa oli saanut lisää varmuutta. Kiinaviinin uhria pidetäänkin yhtenä Linderin parhaista teoksista. Se perustuu näyttelijän ja hänen avustajiensa tarkoin harkittuun mimiikkaan, josta on suora yhteys myöhempään Charlie Chaplinin tuotantoon. Teknisesti elokuva on vielä kovin alkeellinen, ja se sisältää vain muutamia päähenkilöä korostavia lähikuvia. Elokuva oli suuri yleisömenestys ja se sai kiittäviä arvioita lehdistössä. Vuoden 1911 päättyessä Linderin palkkion kerrottiin nousseen 150 000 frangiin. Hän palasi pian entiseen kiivaaseen työtahtiinsa ja ryhtyi muutamia poikkeuksia lukuun ottamatta myös itse ohjaamaan elokuvansa. Kiinaviinin uhria esitettiin helsinkiläisessä Lyyra-teatterissa helmikuussa 1912. Lehtimainoksen mukaan ”tämän arvoista huvinäytelmää ei ole pääkaupungissa nähty eikä tulla näkemään”. ==Lähteet== ==Aiheesta muualla== * Luokka:Ranskalaiset mykkäelokuvat Luokka:Ranskalaiset komediaelokuvat Luokka:Vuoden 1911 ranskalaiset elokuvat
Newton Aduaka

Newton I. Aduaka (s. 1966 Ogidi, Nigeria) on kansainvälistä tunnustusta saanut nigerialainen elokuvaohjaaja, käsikirjoittaja ja tuottaja. Aduakan perhe muutti Lagosiin Biafran sodan lopussa. Vuonna 1985 Aduaka matkusi Englantiin opiskellakseen insinööritieteitä, mutta löysi elokuvan ja rupesi opiskelemaan Lontoon kansainvälisessä elokuvakoulussa (London International Film School), josta valmistui 1990. Vuonna 1997 hän perusti Granite Film Works -yrityksen. Hänen tunnetuimpiin ohjauksiinsa kuuluu Sierra Leonen sisällissodassa lapsisotilaana toiminutta lasta käsittelevä elokuva Ezra (2007), jonka Aduaka myös tuotti ja osittain käsikirjoitti vuosina 2005-2007. Elokuva palkittiin FESPACO:n Yennengan kultaisella oriilla (parhaan elokuvan palkinto). Ezra voitti lukuisia muitakin palkintoja. == Elokuvia == * Voices Behind the Wall (lyhytelokuva; 1990) * Carnival of Silence (lyhytelokuva; 1994) * On the Edge (lyhytelokuva; 1998) * Rage (2001) * Funeral (2003) * Aïcha (2004) * (Paris la métisse) Sale nègre (2005) * Ezra (2007) * Africanbeauties.com (2010) * Essie (2010) * One Man’s Show (2010) * Katarina (2012) == Lähteet == == Aiheesta muualla == * Newton Aduaka (ted.com) * Michael Rowin (9.2.2008) REVIEW - Soldier Boy: Newton I. Aduaka's "Ezra" * Frank Scheck (5.3.2008) Ezra (review) Luokka:Nigerialaiset elokuvaohjaajat Luokka:Vuonna 1966 syntyneet Luokka:Elävät henkilöt
Idström

Idström on sukunimi, joka on muun muassa seuraavilla henkilöillä: *Annika Idström (1947–2011), suomalainen kirjailija, suomentaja ja dramaturgi, Cay Idströmin tytär, Tove Idströmin sisar *Cay Idström (1917–2005), suomalainen radiotoimittaja, Annika ja Tove Idströmin äiti *Gabriel Idström (1867–1946), suomalainen diplomi-insinööri ja Helsingin kaupungin liikennelaitoksen edeltäjän Helsingin Raitiotie ja Omnibus Oy:n toimitusjohtaja *Tove Idström (1954–2019), suomalainen elokuva- ja televisiokäsikirjoittaja ja dramaturgi, Cay Idströmin tytär, Annika Idströmin sisar
Finney

Finney on irlanninkielinen nimi, joka esiintyy sekä paikannimenä että sukunimenä. Se voi viitata muun muassa seuraaviin: ==Paikkoja== * Finneyn piirikunta Yhdysvaltojen Kansasissa ==Henkilöitä== * Albert Finney (1936–2019), brittiläinen näyttelijä * Charles Finney (1792–1875), yhdysvaltalainen lakimies, Oberlin Collegen presidentti ja uskonnollinen vaikuttaja * Hal Finney (1956–2014), yhdysvaltalainen tietojenkäsittelytieteilijä, kryptografi ja libertaari * Ross Lee Finney (1906–1997), yhdysvaltalainen säveltäjä * Tom Finney (1922–2014), brittiläinen jalkapalloilija. Luokka:Luettelot henkilöistä sukunimen mukaan
Valuuttasuojaus

Valuuttasuojaus on rahoitusriskin hallintaa, jossa vaihtuvien valuuttakurssien negatiivista vaikutusta pyritään vähentämään. Kansainvälistä kauppaa harjoittavat yritykset tekevät valuuttasuojauksia valuuttapositioihin ja merkittäviin kiinteähintaisiin osto- ja myyntisopimuksiin. Valuuttasuojaksella pyritään pienentämään valuuttakurssitappioita.Wärtsilä: Rahoitusriskien hallinta Viitattu 9.2.2019. Valuuttasuojauksia tekevän on päätettävä missä määrin, millä keinoin ja kuinka pitkäksi aikaa liiketoimintaa suojataan valuuttakurssien muutoksilta. Epäsuotuisa valuuttakurssin liike syö yrityksen käyttökatetta. Siten valuuttasuojaukset liittyvät yrityksen käyttökatetavoitteeseen.https://www.nordea.com/fi/media/uutiset-ja- lehdistotiedotteet/News-fi/2018/2018-03-27-valuuttasuojauksen-sm- wartsilalle.html Kiinteähintaiset osto- ja myyntisopimukset suojataan yleensä termiineillä. ==Lähteet== Luokka:Liiketalous
Luottolimiitti

Luottolimiitti on pankin tai rahoitusyhtiön tarjoama rahoitussopimus, jossa yritys saa nostaa luottoa sovittuun enimmäismäärään asti. Luottolimiitti voi olla myös niin kutsuttu valmiusluottolimiitti (engl. revolving line of credit tai revolving credit facility), jossa yritys saa käyttää luottoa nostaen ja takaisinmaksaen sitä joustavasti.Stat.fi: Valmiusluottolimiitti Viitattu 9.2.2019. Luottolimiittisopimuksella on yleensä päättymispäivä, esimerkiksi Oriolan luottolimiitti päättyy viisi vuotta sopimuksen solmimisesta. Luottolimiitteihin liittyy kovenantteja, jotka voivat esimerkiksi liittyä nettovelan ja käyttökatteen suhteeseen sekä nettovelkaantumisasteeseen.Oriola: Oyj uudelleenjärjesteli pitkäaikaisen luottolimitti- ja lainasopimuksensa Viitattu 9.2.2019. ==Lähteet== Luokka:Liiketalous
Edvin Heimovalta

Elis Edvin Heimovalta, sukunimi vuoteen 1928 Heldan (27. tammikuuta 1902 Viipuri – 27. elokuuta 1976) oli suomalainen säveltäjä, sanoittaja ja kapellimestari. Hän käytti myös salanimeä Into Arpa. Viihdemusiikin vaikuttajien elinaikoja, koonneet Tero Halvorsen, Harri Hirvi ja J. J. Marjanen, julkaissut Viihdemusiikin Ystävien Seura ry Edvin Heimovallan ilmoitus sukunimenmuutoksesta, Karjala 16.06.1928, nro 161, s. 9, Kansalliskirjaston digitaaliset aineistotÄänitearkisto : Edvin Heimovalta Markku Summa : Viipurissa syntyneen monilahjakkuuden ura kilpistyi yksityiselämän tragedioihin : säveltäjä Edvin Heimovalta oli oman tiensä kulkija. Karjala : puolueista riippumaton karjalaisten lehti 30.1.2003, n:o 5, s. 5 Heimovalta sävelsi muun muassa mieskuorolaulun Soi metsä! Kumaja korpi, valssin En koskaan unhoita sua ja foxtrotin Harha-askeleita. Mieskuoro Sirkat : Mieskuorolaulut : Soi metsä! Heimovalta sävelsi musiikkia Valentin Vaalan elokuviin Helsingin kuuluisin liikemies (1934) ja Kaikki rakastavat (1935).EloNet : Edvin Heimovalta Musiikkivänrikki Heimovalta toimi sotilaskapellimestarina Pioneeripataljoonassa ja vuodesta 1928 Polkupyöräpataljoona 3:ssa.Armeijan kapellimestarit, Kouvolan Sanomat, 31.07.1928 nro 85, s. 2, Kansalliskirjaston digitaaliset aineistot Hän kutsui koolle Mikkelin Mieslaulajat-kuoron perustamiskokouksen helmikuussa 1929 mutta hän ei itse osallistunut kuoron perustamiseen ja myöhempään toimintaan.Mikkelin Mieslaulajat-kuoron historiaaMieslaulajain perustamisvaiheet Heimovalta kuului vuonna 1957 Totuuden Ystävät-nimisen uskonnollisen yhdyskunnan perustajiin.Kimmo Sundström : Totuuden ystävien rekisteröinnistä 60 vuotta (2.10.2018) == Lähteet == Luokka:Suomalaiset säveltäjät Luokka:Suomalaiset sanoittajat Luokka:Suomalaiset kapellimestarit Luokka:Vuonna 1902 syntyneet Luokka:Vuonna 1976 kuolleet
Eino Heinonen (toimittaja)

Eino Ensio Heinonen (15. heinäkuuta 1904 Helsinki Kuka kukin on (Aikalaiskirja) 1954, s. 193 (Viitattu 9.2.2019) – 20. helmikuuta 1983 HelsinkiBillion Graves. Eino Ensio Heinonen (Viitattu 9.2.2019)) oli toimittaja, joka työskenteli useiden työväenlehtien päätoimittajana. Eino Heinosen vanhemmat olivat työmies Edvard Heinonen ja Aliina Vilhelmiina Manninen ja puoliso vuodesta 1931 Aili Edith Vesa. Alkujaan viilaajaksi G. W. Sohlbergilla opiskellut Heinonen suoritti toimittajatutkinnon Yhteiskunnallisessa korkeakoulussa 1930. Hän oli Kansan Lehden toimitusharjoittelija vuodesta 1929, Savon Työmiehen päätoimittaja 1931–1942, Kansan Työn 1942–1949 ja Metallityöväen Liiton jäsenlehden Ahjon 1949–1964. Puoluekannaltaan sosiaalidemokrattinen Heinonen oli presidentin valitsijamies 1937–1942, Kuopion kaupunginvaltuuston ja -hallituksen jäsen 1933–1942 ja Lappeenrannan kaupunginvaltuuston puheenjohtaja 1946–1947. Suomen Sanomalehtimiesten Liiton hallituksen jäsen hän oli 1937–1942.60-vuotiaita. Helsingin Sanomat, 15.7.1964, s. 8. ==Lähteet== Luokka: Suomalaiset päätoimittajat Luokka: Kuopion kaupunginvaltuutetut Luokka: Lappeenrannan kaupunginvaltuutetut Luokka: Sosiaalidemokraattiset poliitikot Luokka: Vuonna 1904 syntyneet Luokka: Vuonna 1983 kuolleet
Eino Heinonen

Eino Heinonen -nimisiä henkilöitä ovat olleet: * Eino Heinonen (1893–1965), suomalainen yritysjohtaja ja kauppaneuvos * Eino Heinonen (1904–1983), suomalainen työväenlehtien päätoimittaja * Eino Heinonen (1905–1986), suomalainen mainosmies ja valokuvaaja
2 Canum Venaticorum

2 Canum Venaticorum on punainen jättiläinenhttp://simbad.u-strasbg.fr/simbad/sim- basic?Ident=2+CVn&submit;=SIMBAD+search Ajokoirien tähdistössä. Tähden magnitudi on +5.6, joten sen voi nähdä paljaalla silmällä kirkkaalla taivaalla. == Lähteet == Luokka:Ajokoirien tähdistö
Natchez (Mississippi)

Natchez on kaupunki Mississippin osavaltiossa Yhdysvalloissa. Se sijaitsee Mississippijoen varrella. Natchezin väkiluku oli vuoden väestönlaskennassa 15 792. Kaupunki on Adamsin piirikunnan hallintokeskus. Kaupunki on saanut nimensä Natchez-intiaaneilta. ==Kuvia kaupungista== Tiedosto:Natchez4Sept2008Cad.jpg|Natchezin keskustaa. Tiedosto:Casino Boat on the Mississippi River, Natchez, Mississippi LCCN2010630099.tif|Kasinolaiva Natchezissa. Tiedosto:SelmaHome.jpg|Selman plantaasi. ==Lähteet== == Aiheesta muualla == Luokka:Mississippin kaupungit
Marutit

Marutit olivat hindumytologiassa myrskyn jumalia, joiden isä oli Rudra, Shivan varhainen muoto. Maruteja on 27 tai 60, ja he käyttävät salamoita aseinaan. Ramayanan mukaan marutit syntyivät jumalatar Didin vaurioituneesta kohdusta sen jälkeen, kun Indra oli singonnut häneen salaman estääkseen jumalatarta synnyttämästä liian voimakasta poikaa. Didin oli ollut tarkoitus synnyttää vahva poika Indran vastustajaksi, mutta vahingoittuneesta sikiöstä saivatkin alkunsa marutit.Cotterell 1996, s. 220 Toisaalta heidät mainitaan myös Rudran ja lehmä Prisnin jälkeläisiksi. Rigvedan mukaan maruteilla oli kultaiset kypärät ja rintapanssarit, ja he lohkoivat taistelukirveillään pilvenreunoja, jotta sade voisi langeta maahan.Lurker 1987, s. 121 ==Lähteet== *Cotterell, Arthur: Maailman myytit ja tarut. WSOY 1996. ISBN 951-0-17102-6 *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Hindulaiset jumalat
Chittagong Hill Tracts

Chittagong Hill Tracts (CHT) on Chittagongin alueella Kaakkois-Bangladeshissa sijaitseva alue. Alueen pinta ala on 13 295 neliökilometriä ja se muodosti yhden piirikunnan vuoteen 1984 asti, jolloin se jaettiin kolmeen eri piirikuntaan. ==Maantiede== CHT on ainoa laajasti mäkinen alue Bangladeshissa. Alue rajoittuu Myanmariin kaakossa, Intiaan pohjoisessa ja idässä sekä Chittagongin piirikuntaan lännessä. Alue on jaettu kolmeen piirikuntaan, jotka ovat Rangamati, Khagrachhari ja Bandarban. ==Väestö== Vuoden 1991 väestönlaskennan mukaan alueen väkiluku oli 974 447, joista 501 114 kuului heimokansoihin ja loput olivat Bengaleita. Heimokansoihin kuuluvat Chakmat, Marmat, Tripurit, Tanchangyat, Assamilaiset, Chakit, Pankhot, Mrut, Murangit, Bawmit, Mizot, Khyangit, ja Khumit. Luokka:Bangladeshin maantiede
Suur-Merijoen lento-onnettomuus 1935

Suur-Merijoen lento-onnettomuus tapahtui 30. heinäkuuta 1935 Viipurin lähellä Suur-Merijoella, kun kaksi Suomen ilmavoimien Junkers K 43-konetta törmäsi ilmassa toisiinsa ryhmälentoharjoituksessa ja syöksyi maahan. Onnettomuudessa kuoli viisi lentäjää ja kaksi pelastui laskuvarjoilla.Kaksi lentokonetta törmäsi yhteen Suur-Merijoella, Käkisalmen Sanomat 01.08.1935, nro 83, s. 1, Kansalliskirjaston digitaaliset aineistot2 junkersia yhteen 300 m korkeudessa, Laatokka 01.08.1935, nro 89, s. 1, Kansalliskirjaston digitaaliset aineistot Iltapäivällä kello 16 aikaan pidettyjen 23 koneen ryhmälentoharjoitusten aikana kaksi Lentoasema 6:n konetta JU 123 ja JU 125 törmäsi yhteen 300 metrin korkeudessa jouduttuaan toisten koneiden potkurivirtoihin. Koneet putosivat maahan ja syttyivät palamaan. Kaikkien lentäjien laskuvarjot eivät ehtineet avautua ennen maahantuloa ja lisäksi JU 123:n kaksi lentäjää takertui koneeseen. Onnettomuudessa saivat surmansa JU 123:n varaohjaaja vääpeli Tarmo Heikki Tanner (s. 1907) ja konekivääriampuja kersantti Toivo Nikodemus Mäkinen (s. 1909) sekä JU 125:n päällikkö vänrikki Onni Aleksanteri Suutarinen (s. 1909), ohjaaja, vääpeli Aarne Into Heinonen (s. 1907) ja vara-ohjaaja kersantti Pertti Ahti Koskinen (s. 1910). JU 123:n päällikkö luutnantti Otto Olavi Lumiala ja ohjaaja, vääpeli Jalmari Reinhold Taulu pelastuivat laskuvarjoilla. Koneet olivat onnettomuuden sattuessa harjoittelemassa 3. elokuuta 1935 Suur-Merijoella pidettyä Suomen ilmavoimien suurta lentonäytöstä varten. Näytös oli Suomen ilmavoimien ensimmäinen oma lentonäytös, siihen asti lentonäytöksiä olivat järjestäneet useimmiten Ilmailuklubi ja Suomen Ilmapuolustusliitto. Lentonäytöstä selostettiin myös Yleisradiossa ja selostajina toimivat Suomen ensimmäinen naislentäjä Vuokko Knuutila-Arni, diplomi-insinööri Paavo Arni, taiteilija Alexis af Enehjelm ja luutnantti A. Halttu.Ilmailumuseon kokoelmat kertovat 6/2016 : Suur-Merijoen lentonäytöksen käsiohjelma ja radioselostus vuodelta 1935 == Lähteet == == Aiheesta muualla == * Ilmailumme suuronnettomuus eilen, Karjala, 31.07.1935, nro 202, s. 5, Kansalliskirjaston digitaaliset aineistot * Suur-Merijoen lento-onnettomuus, Laatokka, 03.08.1935, nro 90, s. 1, Kansalliskirjaston digitaaliset aineistot Luokka:Lento-onnettomuudet Suomessa Luokka:Suomen ilmavoimien historia Luokka:Vuoden 1935 onnettomuudet Luokka:1930-luvun onnettomuudet Suomessa Luokka:Viipurin historia Luokka:Viipurin liikenne
Brookhaven (Mississippi)

Brookhaven on kaupunki Mississippin osavaltiossa Yhdysvalloissa. Sen väkiluku oli vuoden väestönlaskennassa 12 513. Kaupunki on Lincolnin piirikunnan hallintokeskus. Brookhaven sijaitsee noin 96 kilometriä osavaltion pääkaupunki Jacksonista etelään. ==Kuvia kaupungista== Tiedosto:Brookhaven Union Station 01.jpg|Brookhavenin rautatieasema. Tiedosto:Brookhaven, Mississippi (1952).jpg|South Railroad Avenue. Tiedosto:Brookhaven Post Office.jpg|Kaupungin postitoimisto. ==Lähteet== Luokka:Mississippin kaupungit
Yazoo City

Yazoo City on kaupunki Mississippin osavaltiossa Yhdysvalloissa. Sen väkiluku oli vuoden väestönlaskennassa 11 403. Kaupunki on Yazoon piirikunnan hallintokeskus. Kaupunki perustettiin 1824 nimellä Hannan's Bluff. Tämän jälkeen se sai nimen Manchester. Vuodesta 1839 lähtien nimi on Yazoo City. ==Kuvia kaupungista== Tiedosto:Yazoo City station 5393199004.jpg|Yazoo Cityn rautatieasema. Tiedosto:Ricks Memorial Library Yazoo.jpg|Ricksin muistokirjasto. Tiedosto:Oakes House African American Cultural Center (2010) before 2014 renovations.jpg|Oakes House African American Cultural Center. ==Lähteet== Luokka:Mississippin kaupungit
Eläköön vanhanpojan elämä

Eläköön vanhanpojan elämä () on vuonna 1908 valmistunut ranskalainen mykkäelokuva. Sen pääosaa esittää Max Linder. ==Juoni== Nuori aviomies jää riidan jälkeen yksin, kun hänen vaimonsa palaa äitinsä luokse. Mies yrittää pestä astiat, mutta ne menevät kaikki rikki. Myös ruuanlaitto epäonnistuu ja vuodevaatteet menevät sekaisin. Seuraavana aamuna mies etsii solmiotaan, kääntää koko talon ylösalaisin ja kaataa vaatekaapin päälleen. Vaimo ja anoppi saapuvat hävityksen keskelle ja mies anoo polvillaan heiltä apua. ==Tuotanto== Sukupuoliroolien vaihtumiseen perustuva komedia osoittaa nykykatsojalle niiden jyrkkyyden ja kotitöiden raskauden 1900-luvun alussa. Komiikkaa luovat myös silinterihattu keittiössä ja sujuva näyttelijäntyöskentely ylimääräisine pikku piloineen. Hyvänä kopiona säilynyttä elokuvaa on pidetty Max Linderin siihen asti parhaana työnä. Hän teki siitä vuonna 1912 uuden version nimellä Max saa takaisin vapautensa. Elokuvaa esitettiin Suomessa keväällä 1908. Lehtimainoksen mukaan se ”näyttää miehen kykenemättömyyttä hoitaa kotia”. Elokuva lanseerattiin uudelleen vuonna 1910 nimellä Eläköön nuorenmiehen elämä. ==Lähteet== ==Aiheesta muualla== * Luokka:Ranskalaiset komediaelokuvat Luokka:Ranskalaiset mykkäelokuvat Luokka:Vuoden 1908 ranskalaiset elokuvat
Viholaiset

Viholaiset (Myrmica) ovat muurahaisten (Formicidae) heimoon kuuluva pistiäissuku. Viholaisissa työläinen, kuningatar ja koiras ovat lajin sisällä erikokoisia. Työläinen on kooltaan tyypillisesti 4–5 mm, koiras 5–7 mm ja kuningatar 4–8 mm. Viholaislajeilla on hyvin kapea keskiruumis ja eturuumiin takaosassa niillä on piikkipari sekä takaruumiissa pistin, jolla ne pistävät saalistaan. Viholaiset käyvät kukissa syömässä mettä ja hyödyntävät myös kirvojen erittämää sokeripitoista mesikastetta. Viholaiset voivat pyydystää myös hyönteisiä. Viholaisten parveilulento on loppukesästä ja ne ovat liikkeellä toukokuusta syksyyn. Sukuun kuuluu maailmanlaajuisesti noin 140 lajia.University of Michigan, Animal Diversity Web (ADW): Myrmica Viholaisia kutsutaan virheellisesti myös polttiaisiksi tai kusiaisiksi. == Sukuun kuuluvia lajeja == * Dyyniviholainen (Myrmica constricta) * Luhtaviholainen (Myrmica gallienii) * Karvaloisviholainen (Myrmica hirsuta) * Periloisviholainen (Myrmica karavajevi) * Liuskasarviviholainen (Myrmica lobicornis) * Kauhasarviviholainen (Myrmica lonae) * Siloviholainen (Myrmica rubra) * Ryppyviholainen (Myrmica ruginodis) * Hietaviholainen (Myrmica rugulosa) * Kiekkosarviviholainen (Myrmica sabuleti) * Polvisarviviholainen (Myrmica scabrinodis) * Nyhäsarviviholainen (Myrmica schencki) * Vääräsarviviholainen (Myrmica sulcinodis) * Koturiviholainen (Myrmica vandeli) == Lähteet == == Aiheesta muualla == * Laji.fi: Viholaiset (Myrmica) * Ötökkätieto: Viholaislaji Myrmica sp. * ITIS: Myrmica * Iowa State University, Bug Guide: Genus Myrmica * Pherobase: Semiochemicals of Genus Myrmica *
Hiihtosuunnistuksen Euroopan-mestaruuskilpailut 2018

Hiihtosuunnistuksen Euroopan-mestaruuskilpailut 2018 järjestettiin Velingradissa, Bulgariassa 3.–8. helmikuuta. == Sprintti == === Miehet === Sija Maa Kilpailija Aika 1 Edusard Hrennikov 17.15 2 Erik Rost 18.00 3 Gion Schnyder 18.27 === Naiset === Sija Maa Kilpailija Aika 1 Tove Alexandersson 17.04 2 Magdalena Olsson 17.38 3 Salla Koskela 17.53 == Keskimatka == === Miehet === Sija Maa Kilpailija Aika 1 Andrei Lamov 28.11 2 Eduard Hrennikov 28.29 3 Stanimir Belomazhev 28.58 === Naiset === Sija Maa Kilpailija Aika 1 Tove Alexandersson 25.11 2 Marija Ketškina 26.14 3 Linda Lindkvist 26.24 == Pitkä matka == === Miehet === Sija Maa Kilpailija Aika 1 Erik Rost 1.33.48 2 Stanimir Belomazhev 1.34.39 3 Øyvind Watterdal 1.34.47 === Naiset === Sija Maa Kilpailija Aika 1 Marija Ketškina 1.13.19 2 Magdalena Olsson 1.16.57 3 Anastasia Kravtšenko 1.18.39 == Viesti == === Miehet === Sija Maa Kilpailijat Aika 1 Jørgen Madslien Øyvind Watterdal Lars Moholdt 1.31.18 2 Vladislav Kiselev Eduard Hrennikov Andrei Lamov 1.31.35 \- Kirill Veselov Stepan Malinovskij Sergei Gorlanov 1.32.36 3 Tuomas Kotro Misa Tuomala Tero Linnainmaa 1.34.05 === Naiset === Naisten viestin tulokset mitätöitiin joukkueiden kesken vaihtuneiden väärien karttojen vuoksi. == Sprinttiviesti == Sija Maa Kilpailijat Aika 1 Tove Alexandersson Erik Rost 47.19 2 Marjut Turunen Tuomas Kotro 47.58 3 Anastasia Kravtšenko Sergei Gorlanov 47.59 == Lähteet == * === Viitteet === 2018 Hiihtosuunnistuksen Euroopan-mestaruuskilpailut Luokka:Bulgarian urheilu
Indianola (Mississippi)

Indianola on kaupunki Mississippin osavaltiossa Yhdysvalloissa. Sen väkiluku oli vuoden väestönlaskennassa 10 683. Kaupunki on Sunflowerin piirikunnan hallintokeskus. Indianola perustettiin 1844. ==Kuvia kaupungista== Tiedosto:BB King Museum.JPG|B. B. Kingin museo. Tiedosto:IndianolaPostOfficeMS.jpg|Kaupungin postitoimisto. Tiedosto:Indianola First Baptist Church.JPG|Baptistikirkko Indianolassa. ==Lähteet== Luokka:Mississippin kaupungit